જો હું કહું, ‘ફીડમ, સોવરેન્ટિ, ઇન્ડિપેન્ડન્સ’ (અરેબિકમાં) તો એ તમને શું યાદ કરાવે? કોણ, કેમ અને શા માટે જેવા પ્રશ્નો છતાં, એ ખાસ અસર ઉપજાવતા નથી. ભાષા ફક્ત સંવાદ માટે નથી, એ ફક્ત બોલાયેલા શબ્દો નથી, એ આપણા જીવનના વિશિષ્ટ તબક્કાને પ્રસ્તુત કરે છે, એ આપણી લાગણી સાથે સંકળાયેલી પરિભાષા છે. તો જ્યારે હું કહું, ‘ફીડમ, સોવરેન્ટિ, ઇન્ડિપેન્ડન્સ’ (અંગ્રેજીમાં) તમારામાંના દરેકના મનમાં એક વિશેષ છબી ઉપસે છે, ઇતિહાસના કોઈ ચોક્કસ સમયગાળાના ચોક્કસ દિવસ માટેની ચોક્કસ લાગણીઓ હશે જ! એક કે બે કે ત્રણ શબ્દો સાથ મૂકવાથી ભાષા બનતી નથી. એ એક અંદરનો વિચાર છે જે આપણે જે રીતે વિચારીએ છીએ તેની સાથે, આપણે અન્યોને અને બીજાઓ આપણને કઈ રીતે જુએ છે એવી બાબતો સાથે સંકળાય છે. આપણી વિવેકબુદ્ધિ શું છે? કોઈ આપણને સમજે છે કે નહીં એ કઈ રીતે કહી શકાય?